Азық-түлік Қауіпсіздігі жөніндегі Ислам Ұйымы

Азық-түлік қауіпсіздігі жөніндегі Ислам ұйымы (АҚИҰ) (араб. المنظمة الإسلامية للأمن الغذائي, ағыл. Islamic Organization for Food Security, франц. L'Organisation Islamique pour la Sécurité Alimentaire) — ИЫҰ мемлекеттерінде азық-түлік қауіпсіздігін қамтамасыз етумен айналысатын халықаралық ұйым. Миссиясы АҚИҰ-ның негізгі мақсаты – ұйымға мүше мемлекеттерде азық-түлік қауіпсіздігін қамтамасыз ету болып табылады. Оның негізгі міндеттеріне кіреді: * Мүше мемлекеттерге тұрақты ауыл шаруашылығы, ауылдарды дамыту, азық-түлік қауіпсіздігі және биотехнологияның әр түрлі аспектілері бойынша сараптама және техникалық ноу-хау беру; * Мүше мемлекеттердегі төтенше жағдайларды анықтауға, әлеуметтік қауіпсіздік пен азық-түлік қауіпсіздігі резервтері арқылы гуманитарлық көмек көрсетуге мүмкіндік беретін азық-түлік қауіпсіздігінің жағдайын бағалау және бақылау; * Ауылшаруашылық саясатты үйлестіру, тұжырымдау және жүзеге асыру, мысалы, тиісті технологиялар мен қоғамдық тамақ өнімдерін басқару жүйелерімен алмасу; * Шөлейттену, ормандардың азаюы, эрозия және тұздану сияқты мәселелерді шешу; * Ауыл шаруашылығын дамыту және арттыру үшін қаржылық және ауылшаруашылық ресурстарды жұмылдыру және басқару. Тарихы 2011 жылғы 28-30 маусымда Астана қаласында Ислам Ынтымақтастығы Ұйымы Сыртқы істер министрлерінің 38-ші мәжілісі болып өтті және Қазақстан Республикасы ИЫҰ-ға төрағалық етті. Сессияның ашылуында Қазақстан Республикасының Президенті Нұрсұлтан Назарбаев, Қазақстан азық-түлік өндіретін және экспорттайтын мемлекет ретінде, азық-түлік бойынша ИЫҰ шеңберіндегі бірлескен, штаб-пәтері Қазақстанда орын алатын ұйым құруды ұсынды. ИЫҰ-на мүше мемлекеттер Қазақстанның бұл ұсынысын бірауыздан қолдады. Ұйымның атауы және оның Жарғысының жобасы 2013 жылғы 11-12 маусымда Астана қаласында өткен ИЫҰ мемлекеттерінің үкіметаралық сарапшылар жиналысында тұжырымдалды. 2013 жылдың 9-11 желтоқсанында Гвинеяның Конакри қаласында өткен Сыртқы істер министрлері кеңесінің 40-шы сессиясында ИЫҰ-на мүше 19 мемлекет АҚИҰ жарғысына қол қойды. 2016 жылғы 28 сәуірде АҚИҰ Бас ассамблеясының бірінші отырысы азық-түлік қауіпсіздігі және ауылшаруашылық салаларындағы министрлердің 7-ші конференциясымен бірге өтті. АҚИҰ Бас Ассамблеясының бірінші сессиясында АҚИҰ Атқарушы Кеңесінің Төрағасы (Сауд Арабиясы) және мүшелері (Қазақстан, Буркина-Фасо, Нигер, Түркия, Бангладеш, Судан) сайланды; Бас директор Қазақстан Республикасы үкіметінің кандидаты болды. Ассамблеяның басқа нәтижелері Рәсімдер ережелерін, қаржылық ережелерді, кадрлық ережелерді және 5 жылдық іс-қимыл жоспарын қабылдау болды. Азық-түлік қауіпсіздігі жөніндегі Ислам ұйымының Екінші Бас ассамблеясы Сауд Арабиясы Корольдігінің Жидда қаласында 2019 жылғы 27-29 тамыз аралығында «Азық-түлік қауіпсіздігі» ұранымен Исламдық ынтымақтастықты дамыту аясында өтті. Форумның қорытындысы бойынша Ерлан Байдәулет АҚИҰ бас директоры болып сайланды. Сауд Арабиясы Бас ассамблеяның төрағасы, Тәжікстан мен Гамбия вице-төрағалар, ал Қазақстан баяндамашы болып сайланды. Қазақстан, Сауд Арабиясы, Біріккен Араб Әмірліктері, Түркия, Буркина-Фасо, Гамбия және Бангладеш ауыл шаруашылығы министрліктерінің өкілдері АҚИҰ Атқарушы Кеңесінің мүшелері болып сайланды. Іс-шара барысында Нигерия АҚИҰ Жарғысына қол қойып, Ұйымның 34-ші мүшесі болды. 2023 жылғы 3 қазанда Доһада өткен АҚИҰ 6-шы Бас Ассамблеясы шешімімен – қазақ дипломаты Асқар Мусинов 2024 жылғы 1 қаңтардан бастап Ұйымның Бас директоры лауазымына сайланды. Мүше мемлекетттер # (2013) # (2016) # (2013) # (2013) # (2013) # (2013) # (2013) # (2013) # (2016) # (2013) # (2013) # (2016) # (2013) # (2013) # (2016) # (2016) # (2013) # (2013) # (2013) # (2021) # (2016) # (2013) # (2019) # (2013) # (2019) # (2013) # (2015) # (2017) # (2013) # (2013) # (2013) # (2013) # (2013) # (2016) # (2021) # (2013) Тағы қараңыз * ФАО * Ислам ынтымақтастық ұйымы